# data[].attributes.body
https://en.wikipedia.org/wiki/Instagram

https://es.wikihow.com/usar-Instagram
https://es.slideshare.net/Agnetagsu/manual-bsico-de-instagram-2016
https://www.digitalmenta.com/social-ads/estrategia-marketing-instagram/
https://blog.vicensvives.com/instagram-como-recurso-educativo/
https://www.freepik.es/

# data[].attributes.body
La privacitat a l’aula podria veure’s perjudicada si no hi ha un control sobre els dispositius electrònics.

L’alumnat ja passa moltes hores al dia connectades i connectats als seus dispositius electrònics com perquè des del centre propiciem un augment d’aquestes.

Per part del professorat hi ha una certa por a perdre el control de l’aula o a no poder donar tot el contingut del currículum.

Hi ha una falta de preparació per part del propi equip docent per emprar la xarxa social a l’aula i extreure’n el màxim rendiment acadèmic.

Actualment, hi ha una manca de recursos [econòmics i logístics] que no permeten dur a terme determinades activitats de l’àmbit digital.

No hi ha unanimitat en l’equip docent de l’ús d’aquestes noves tecnologies. Hi ha reticència per determinats sectors a canviar les seves metodologies.

# data[].attributes.body
S’ha d’evitar que l’aplicació substitueixi els canals de comunicació oficials. Per una banda des de la mateixa institució i per l’altra de conscienciar a la comunitat educativa [en especial alumnat i famílies] que l’Instagram és un complement i no pas un canal d’informació general i oficial en detriment de la pàgina web o els correus electrònics.

L’edat mínima legal per crear un compte d’Instagram és de 13 anys. Per tant tot l’alumnat de primària i primer d’ESO quedaria exclòs de la visualització dels posts.

Igual que amb la pàgina web del centre, es requereix una autorització signada per part de la mare/pare/tutora o tutor legal per penjar material gràfic on es vegi la cara de la o el menor. Aquí però, l’afegit és que és molt més “fàcil” penjar aquest material i pot originar que es publiquin fotografies o vídeos sense fer la revisió prèvia de drets d’imatge.

Requereix un extra de revisió constant per evitar que les publicacions o el mateix compte del centre pugui convertir-se en un altaveu per originar “assetjament virtual”. L’aplicació permet fer comentaris i enviar missatges privats i qui porta el compte ha de vigilar que no s’originin espais per aquest tipus de conductes.

# data[].attributes.body
L’ús d’una xarxa social com Instagram a l’aula propicia la motivació de l’alumnat.

Et dóna la possibilitat d’emprar-lo en diferents àmbits com:

Il·lustrar el blog de la matèria.

Iniciar una redacció a partir d’una fotografia.

Experimentar la fotografia amb Instagram com a gènere de narrativa digital.

Combinació d’Instagram i Twitter per fer reflexions del treball realitzat a classe.

Crear un calendari, un pòster o una línia del temps amb fotos d’Instagram.

Documentar un procés o les parts d’allò que estudien.

Fer un diari amb les notícies del centre expressades en una imatge i unes línies.

Mostrar les activitats diàries que es realitzen a l’aula

Es pot treballar en diferents matèries. A tall d’exemple podem trobar:

És interessant dins d’Educació de Visual i Plàstica, ja que dins d'aquest entorn digital predomina el llenguatge visual.

El Cartogram [associat a Instagram] ens permet ensenyar geografia i estudiar sociologia.

En qualsevol àmbit lingüístic [llengua catalana, llengua castellana o llengua estrangera] es poden realitzar relats digitals (compartir històries a base d’imatges) on l’alumnat pot aprendre mitjançant la  construcció d’històries com mètode d’ensenyança i aprenentatge sobretot en el treball per projectes. De la mateixa forma, un “instarrelat” és una imatge acompanyada per una o dues línies, que en conjunt explica una història real o fictícia de qualsevol tipus.

És una plataforma inspiradora que convida a crear i compartir imatges de tota mena, per exemple del treball del teu alumnat.

Inclouen etiquetes (hashtags) que permeten compartir la història amb un gran públic i/o enllaçar-la amb altres imatges.

Contribució a la democratització del coneixement i la seva difusió. Amb aquesta eina compartim coneixement i de fet hi ha comptes o usuaris especialitzats en la difusió de determinades matèries. Aquests poden ser una font d’informació a tenir en compte pel nostre alumnat i especialment per despertar la seva curiositat i fam de coneixement.

# data[].attributes.body
Permet comunicar-nos de forma eficient i ràpida amb la nostra comunitat educativa i amb el nostre entorn exterior. En aquest sentit, no només pot ser un complement vàlid a la pàgina web del centre sinó que també és un recurs per mantenir informades o assabentades a les famílies sobre determinades actuacions del centre [en especial a festivitats, excursions i viatges de fi de curs on les famílies cerquen els recursos digitals del centre per estar informades sobre com estan les seves filles i fills].

És la xarxa social que més èxit té avui dia, amb un punt àlgid en la franja d’edat corresponent a l’adolescència i la joventut.

L’ús de hastags pot ajudar a difondre una idea clau per part del centre, incloent-hi festivitats o activitats que volem potenciar i on cerquem la col·laboració de tota la comunitat educativa.

# data[].attributes.body
Principalment, el contra més gran és la llei de protecció de dades. Molt més enllà del fet que no podem penjar fotografies o material gràfic on surten menors d’edat de les quals no tenim l’autorització familiar o de la tutora/tutor legal, hi ha tota una sèrie de “problemàtiques” legals que passem a exposar a continuació:

No podem garantir que les fotos i vídeos penjats estiguin en servidors ubicats en territori Espanyol.

No podem garantir el “dret a l’oblit” quan un/a alumna marxi del centre doncs tot i esborrar les fotografies i comentaris del mur d’Instagram aquestes poden seguir latents als servidors.

No tothom disposa d’un dispositiu electrònic el qual tingui un sistema apte per garantir el funcionament de l’aplicació.

No tothom té accés a internet de qualitat.

L’ús d’aquestes aplicacions pot comportar un augment en el risc que es comparteixin imatges, informació personal o altres continguts a persones desconegudes.

# data[].attributes.body
És una aplicació emprada com a xarxa social molt visual, juvenil, fresca i dinàmica, alhora de tenir un funcionament molt senzill.

Molts grups d’interès tenen un compte d’Instagram (famílies, alumnat, empreses, institucions, etc.), per tant, podem assegurar una difusió extensa dels nostres missatges. A més, el nostre alumnat està molt més familiaritzat amb aquest programa que no pas amb altres sistemes de comunicació com podria ser la pàgina web oficial del centre. De fet, alumnes i docents de totes moltes Universitats del món empren les xarxes socials com Twitter, Facebook o LinkedIn com extensió de l’activitat docent.

Gratuïtat.

S’ha alliberat la possibilitat que els vídeos durin més d’un minut. Aquest fet implica que podem compartir fotografies [10 per post] i vídeos sense màxim de durada.

# data[].attributes.body
Els únics requisits per poder fer ús d’aquesta eina és tenir una edat mínima de 13 anys i registrar-te amb un perfil d’usuari mitjançant una adreça electrònica i un dispositiu electrònic.

# data[].attributes.body
És una aplicació per dispositius electrònics nascuda l’any 2010 com a xarxa social d’accés gratuït i especialitzada a compartir de fotografies i vídeos. L’aplicació permet als usuaris pujar fotos i vídeos al servei, que es poden editar amb diversos filtres i que s’organitzen amb etiquetes i informació d’ubicació. Les publicacions d'un compte es poden compartir públicament o amb seguidors prèviament aprovats. Els usuaris poden navegar pel contingut d’altres usuaris mitjançant etiquetes i ubicacions i veure contingut de tendència. Els usuaris poden "agradar" les fotos i seguir altres usuaris per afegir el seu contingut a un canal d'informació. Amb les darreres actualitzacions, a més, està associada a altres aplicacions com Facebook.